ai4bharat/Pralekha huggingface dataset:
पेट्रोलियम आणि नैसर्गिक वायू मंत्रालय
आर्थिक मदतीचे पॅकेज म्हणजे खडतर काळात सुशासनाकडून समाजातील कमजोर घटकांसाठी मदतीचा हात- धर्मेंद्र प्रधान
नवी दिल्ली, 26 मार्च 2020
केंद्रीय पेट्रोलियम आणि नैसर्गिक वायू आणि स्टील खात्याचे मंत्री धर्मेंद्र प्रधान यांनी केंद्रीय अर्थमंत्र्यांनी जाहीर केलेले मदतीचे पॅकेज म्हणजे खडतर काळात प्रशासनाने दिलेला उत्तम प्रतिसाद असल्याचे म्हटले आहे. पंतप्रधान आणि अर्थमंत्र्यांचे आभार मानताना धर्मेंद्र प्रधान म्हणाले, “1.7 लाख कोटी रुपयांचे आर्थिक मदतीचे पॅकेज राष्ट्राला कोविड-19 मुळे निर्माण झालेल्या अडथळ्यांपासून उभारी घ्यायला मदत करेल. आज व्यापक उपाययोजना घोषीत केल्या, यामुळे कोविड-19 मुळे निर्माण झालेला ग्रामीण आणि शहरी भागातील गरीब, शेतकरी, आरोग्य कर्मचारी, स्थलंतारीत मजूर, दिव्यांग, ज्येष्ठ नागरीक आणि समाजातील कमजोर घटकांवरील आर्थिक भार हलका करेल”, असे ते पुढे म्हणाले.
प्रधान म्हणाले की, रोख रक्कमेचे हस्तांतरण, विमा कवच, अन्न सुरक्षेची हमी आणि प्रधानमंत्री उज्ज्वला योजनेच्या लाभार्थ्यांसाठी तीन महिने मोफत एलपीजी सिलेंडर पुरवण्याचा निर्णय यामुळे देशातील कोट्यवधी गरीबांना लाभ होईल आणि कोणी उपाशी राहणार नाही. आपण एकत्रितरित्या या अदृश्य शत्रूचा मुकाबला करुन विजयी होऊ, असे ते म्हणाले. अर्थव्यवस्था आणि समाजावर निर्माण झालेला नकारात्मक परिणाम घालवण्यासाठी सरकार सर्व आवश्यक उपाययोजना करत आहे, असे त्यांनी सांगितले.
R.Tidke/S.Thakur/P.Malandkar
(Visitor Counter : 164
अर्थ मंत्रालय
काळ्या पैशांविरोधी उपायांमुळे 1.3 लाख कोटी रुपयांचा कर वसूल
6,900 कोटी रुपयांच्या बेनामी व 1600 कोटींपर्यंतच्या विदेशी मालमत्ता जप्त
2017-18 आर्थिक वर्षात थेट कर संकलनात 18 टक्के वाढ
नोटाबंदीचा परिणाम म्हणून 1.06 कोटी लोकांनी पहिल्यांदाच आयकर परतावा भरला
नवी दिल्ली, 1 फेब्रुवारी 2019
काळ्या पैशांसंबंधीचा कायदा, फरारी गुन्हेगार कायदा व नोटबंदी या गेल्या साडेचार वर्षातील काळ्या पैशांविरोधी उपायांमुळे करामध्ये 1 लाख 30 हजार कोटी रुपये जमा झाले आहेत. या उपाययोजनांनी सुमारे 50 हजार कोटी रुपयांच्या मालमत्तेची जप्ती व जोडणी देखील केली आहे. याशिवाय मोठ्या प्रमाणात रोख चलन बाळगणाऱ्यांना कमाईचे स्त्रोत उघड करण्याची सक्ती केली.
आज संसदेमध्ये 2019-20 चा अंतरिम अर्थसंकल्प सदर करताना केंद्रीय अर्थ, कॉर्पोरेट व्यवहार, रेल्वे व कोळसा मंत्री पियुष गोयल यांनी सांगितले की, देशातून काळ्या पैशाचा आजार हद्दपार करण्यासाठी आमचे सरकार कटिबद्ध आहे.
या काळात 6 हजार 900 कोटी रुपयांची बेनामी संपत्ती तसेच सोळाशे कोटी रुपयांची परदेशी मालमत्ता ताब्यात घेण्यात आली. सुमारे 3 लाख 38 हजार शेल कंपन्यांचा शोध लागला व त्यांची नोंद रद्द करून संचालक मंडळे अयोग्य ठरविण्यात आली.
2017-18 आर्थिक वर्षात थेट कर संकलनात 18 टक्के वाढ झाली व नोटबंदीचा परिणाम म्हणून 1.06 कोटी लोकांनी पहिल्यांदाच आयकर परतावा भरला.
G.Chippalkatti/S.Pophale/P.Kor
(Visitor Counter : 56
मंत्रिमंडळ
ईशान्य प्रदेशासाठी सीटीडीपी अंतर्गत मेघालयमध्ये मोबाईल सेवांच्या तरतुदीसाठी युएसओएफ योजनेला केंद्रीय मंत्रिमंडळाची मंजुरी
नवी दिल्ली, 23 मे 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने अंदाजे 3911 कोटी रुपये खर्च करून मेघालयमध्ये ईशान्य प्रदेशासाठी व्यापक दूरसंचार विकास योजनेची  अंमलबजावणी करायला तसेच या योजनेच्या 8120.81 कोटी रुपये वाढीव खर्चाला मंत्रिमंडळाने 5336.18 कोटी रुपये खर्चाला 10.09.2014 रोजीच मंजूरी दिली होती मंजुरी दिली आहे. युनिव्हर्सल सर्विस ऑब्लिगेशन फंड  या योजनेसाठी निधी पुरवणार आहे.
ठळक वैशिष्ट्ये :
- या योजनेत मेघालय राज्यातील जिथे मोबाईल सेवा नाही अशा निवडक क्षेत्रात 2G+4G मोबाईल सेवा पुरवण्याची तरतूद
- मेघालयमधील राष्ट्रीय महामार्गांवर विना अडथळा 2G+4G मोबाईल सेवा पुरवण्याची तरतूद
लाभ:
- दूरसंचार जाळे मजबूत बनविल्याने मेघालयामध्ये मोबाईल संपर्काचा प्रसार वाढेल. यामुळे लोकांना किफायतशीर आणि समप्रमाणात संचार, माहिती आणि प्रशासन सुविधा उपलब्ध होईल.
- सार्वजनिक मोबाईल जाळे पोहोचले नसलेल्या भागात मोबाईल सेवा पुरवल्यामुळे तिथल्या नागरिकांना सामाजिक-आर्थिक विकास वाढवण्यासाठी माहिती आणि तंत्रज्ञानाचा लाभ मिळेल.
- मोबाईल जाळे नसलेल्या भागात ब्रॉडबँड आणि इंटरनेटच्या माध्यमातून सेवा पुरवली जाईल.
B.Gokhale/S.Kane/D.Rane
(Visitor Counter : 122
राष्ट्रपती कार्यालय
राष्ट्रपतींच्या हस्ते आंतरराष्ट्रीय अभियांत्रिकी आणि तंत्रज्ञान मेळा 2023 चे उद्घाटन
नवी दिल्ली, 16 फेब्रुवारी 2023
राष्ट्रपती द्रौपदी मुर्मू यांनी आज  नवी दिल्ली येथे आंतरराष्ट्रीय अभियांत्रिकी आणि तंत्रज्ञान मेळा  2023 चे उद्घाटन केले.
यावर्षी या कार्यक्रमात केवळ भारताच्या अभियांत्रिकी आणि उत्पादन क्षेत्रातील यशोगाथा साजरी होत नसून प्रगत तंत्रज्ञानामध्ये जगातील सर्वोत्तम देशांसोबत केलेल्या सहकार्याचे ते फलित आहे, असे राष्ट्रपती म्हणाल्या.
पहिला आंतरराष्ट्रीय अभियांत्रिकी आणि तंत्रज्ञान मेळा झाल्यानंतर गेल्या 48 वर्षात आपण खूप मोठा पल्ला गाठला आहे आणि या कालखंडात अभियांत्रिकी उद्योगाने यशाची नवीन शिखरे सर केली आहेत, असे त्यांनी सांगितले. आज हे क्षेत्र भारताच्या उद्योग क्षेत्रातील एक गतिशील, बहुआयामी घटक असून विकासप्रक्रियेत महत्वपूर्ण भूमिका बजावत आहे तसेच रोजगार निर्मिती आणि निर्यातीला चालना देत आहे, असे राष्ट्रपती म्हणाल्या
अलीकडच्या काळात स्वीकारलेल्या धोरणांमुळे अभूतपूर्व सर्वसमावेशक वाढीला चालना मिळाली आहे. अर्थव्यवस्थेचे झपाट्याने होणारे डिजिटलीकरण आणि सामाजिक स्तरावर त्याला मिळालेली मान्यता यामुळे एक नवीन क्षमता निर्माण झाली आहे ज्यायोगे उच्चतम वृद्धीसाठी नवे मार्ग खुले झाले आहेत, असे राष्ट्रपती म्हणाल्या.
उत्पादनातील सर्वोत्तम अनुभव, उच्च गुणवत्ता असलेले प्रतिभावान आणि अत्याधुनिक प्रगत तंत्रज्ञान यांच्या बळावर भारत आपली वैश्विक प्रतिबद्धता वाढवण्याची मोहीम आखत आहे. अभियांत्रिकी आणि तंत्रज्ञानात आंतरराष्ट्रीय सहकार्यावर भर देऊन भावी पिढीसाठी हे जग अधिक समृद्ध आणि सुरक्षित करण्यात परिवर्तन घडवण्यासाठी अनेक महत्वपूर्ण क्षेत्रांचा अंतर्भाव आहे, असे त्यांनी सांगितले.
भारतात आंतरराष्ट्रीय बाजारपेठांशी संलग्न होण्याची महत्त्वपूर्ण क्षमता आहे. शुद्ध उर्जेसाठी असलेल्या आपल्या वचनबद्धतेमुळे आपण हरित विकासाकडे वाटचाल करत आहेत, 2070 पर्यंत शून्य कार्बन उत्सर्जनाचे उद्दिष्ट गाठण्याकडे भारत दृढतेने मार्गक्रमण करत आहे, असे राष्ट्रपती म्हणाल्या.
IETF-2023 उदयोन्मुख तंत्रज्ञानातील 11 क्षेत्रात कार्यरत असून त्याचा आपल्या अर्थव्यवस्था आणि समाजावर खोल प्रभाव पडत आहे, हे ऐकून आनंद होत असल्याचे राष्ट्रपतींनी सांगितले. तंत्रज्ञान आपल्या जीवन पद्धतीत नक्कीच बदल घडवून आणेल यात शंकाच नाही, असे त्या म्हणाल्या. तंत्रज्ञानाचा वापर सामाजिक परिवर्तनासाठी करण्याचा प्रयत्न केला पाहिजे, असे त्या म्हणाल्या. जे तंत्रज्ञान केवळ समाजातील एखाद्या घटकापर्यंत मर्यादित असते ते लवकरच अस्तंगत होते, मात्र या उलट जे तंत्रज्ञान सर्वसामान्य माणसाच्या आयुष्यात सकारात्मक बदल घडवून आणते ते नावारूपाला येते, भारतातील जगातील सर्वात मोठ्या डिजिटलीकरण मोहिमेची व्यापक स्वीकृती हे लोकांच्या जीवनात सकारात्मक बदल घडवून आणणाऱ्या तंत्रज्ञानाचा सहजतेने स्वीकार करणाऱ्या समाजाचे प्रमुख उदाहरण आहे, असे राष्ट्रपतींनी सांगितले. IETF-2023 मध्ये निसर्ग आणि विज्ञान यांच्यातील सुसंवाद वाढवणाऱ्या अभियांत्रिकी आणि तंत्रज्ञानाचे सामर्थ्य दाखविण्याचा निर्धारपूर्वक प्रयत्न केला जात असल्याचे पाहून राष्ट्रपतींना आनंद झाला. निसर्गाचे संवर्धन आणि पोषण करण्याच्या कार्यात मानवाने आपले बुद्धिचातुर्य पणाला लावले पाहिजे, , जर विज्ञान आणि अध्यात्म यांची सांगड घातली तर त्यातून चमत्कार घडू शकतो, असे त्यांनी सांगितले.
राष्ट्रपतींचे भाषण पाहण्यासाठी कृपया येथे क्लिक करा.
S.Kulkarni/B.Sontakke/P.Malandkar
(Visitor Counter : 128
गृह मंत्रालय
केरळमध्ये मदत आणि बचाव कार्य सुरूच
अन्न आणि औषधांची तरतूद करण्यावर लक्ष केंद्रीत करण्याचे राष्ट्रीय आपत्ती, व्यवस्थापन समितीचे केंद्रीय मंत्रालयांना निर्देश
नवी दिल्ली, 19 ऑगस्ट 2018
केरळमध्ये पूर ओसरायला सुरूवात झाल्यानं अन्न, पाणी, औषधांचा पुरवठा याबरोबरच वीज, पेट्रोल, डिझेल, दूरसंवाद आणि वाहतूक यासारख्या अत्यावश्यक सेवांसाठी तरतूद करण्यावर लक्ष केंद्रीत करण्याचे निर्देश कॅबिनेट सचिव पी. के. सन्हिा यांनी दिले. राष्ट्रीय आपत्ती व्यवस्थापन समितीच्या आढावा बैठकीत ते बोलत होते. संरक्षण दल, राष्ट्रीय आपत्ती निवारण दल, केंद्रीय मंत्रालये आणि केरळ सरकार यांच्यात मदत आणि बचाव कार्यात समन्वय राखण्यासाठी राष्ट्रीय आपत्ती व्यवस्थापन समितीची चार दिवसातली ही चौथी बैठक आहे.
केरळमध्ये पूरग्रस्तांसाठी मदत आणि बचाव कार्य वेगाने सुरू असून नौदल, हवाई दल, लष्कर, राष्ट्रीय आपत्ती निवारण दलाचे हजारो जवान मदत आणि बचाव कार्यात गुंतले आहेत. डझनभर हेलिकॉप्टर आणि मानवे तसेच सुमारे शंभर मोटारबोटच्या सहाय्याने हे कार्य सुरू आहे. परिस्थिती सुरळीत होईपर्यंत हे काम सुरू राहणार आहे.
पूरग्रस्त भागातून आतापर्यंत 38,000 हून जास्त जणांची सुखरूप सुटका करण्यात आली. 23,000 पेक्षा जास्त लोकांना औषधे पुरविण्यात आली तर अन्न प्रक्रिया मंत्रालयाने 3 लाख अन्नाची पाकिटे पूरग्रस्तांना पुरवली आहेत.
N.Sapre/N.Chitale/P.Kor
(Visitor Counter : 73
माहिती आणि प्रसारण मंत्रालय
मोदी 2.0 सरकारची वर्षपूर्ती - आत्मनिर्भर भारताच्या दिशेने
नवी दिल्ली, 31 मे 2020
मोदी 2.0 सरकारने गेल्या एक वर्षात घेतलेल्या विविध निर्णयांचा एक व्यापक सारांश, भारतीय इतिहासातील निर्णायक काळ आणि नवीन भारत, एका उज्ज्वल भारताची पहाट
मोदी सरकारच्या दुसऱ्या कार्यकाळाच्या वर्षपूर्ती निमित्त पुस्तिका इंग्रजीमध्ये पाहण्यासाठी येथे क्लिक करा.S.Thakur/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
विज्ञान आणि तंत्रज्ञान मंत्रालय
भारत आंतरराष्ट्रीय विज्ञान महोत्सवासाठी प्रचार, उद्घाटन आणि विज्ञान यात्रांचे 35 ठिकाणी आयोजन
भारत आंतरराष्ट्रीय विज्ञान महोत्सव 2020 यातील विविध उपक्रमांना देशभरात पोहोचवण्यासाठी आणि त्यांचा प्रसार करण्यासाठी विविध उपक्रमांचे आयोजन करण्यात येत आहे. विज्ञान मंत्रालय आणि विभागांच्या प्रयोगशाळा आणि संस्था भारत आंतरराष्ट्रीय विज्ञान महोत्सव 2020 मधील उपक्रम लोकांपर्यंत पोहचावेत आणि त्यांचा प्रसार व्हावा यासाठी विविध कार्यक्रमांचे आयोजन करत आहेत.
वैज्ञानिक आणि औद्योगिक संशोधन परीषद  आणि राष्ट्रीय भौगोलिक संशोधन संस्था, हैदराबाद  यांनी एकत्रितपणे यासाठी नुकताच एक उद्घाटनपर आणि प्रचाराचा कार्यक्रम दृकश्राव्य माध्यमातून सादर केला. यावेळी आपल्या अध्यक्षीय भाषणात वैज्ञानिक आणि औद्योगिक संशोधन परिषद, सीएसआयआरचे महासंचालक आणि भारत सरकारच्या वैज्ञानिक आणि औद्योगिक संशोधन संस्थेचे सचिव डॉ. शेखर मांडे म्हणाले, की 2015 सालापासून आयआयएसएफ विज्ञानाप्रतीच्या उत्साहाचा उत्सव साजरा करत आहे आणि विविध उत्साही आणि विज्ञानातील वेगवेगळ्या प्रवाहातील तज्ज्ञांना जनतेशी एकत्र जोडण्याचे कार्य करत आहे. अशा प्रकारच्या संवादामुळे विज्ञानाचा प्रसार खोलवर आणि विस्तृतपणे लोकांच्यात रूजेल आणि विज्ञानाच्या सर्व रुपांना एकाच व्यासपीठावर आणत आपले जीवन समृध्द करेल. सर्वांनी कोविड-19 च्या मार्गदर्शक तत्वांचे काटेकोरपणे पालन करणे आवश्यक आहे, यावर त्यांनी भर दिला.
या कार्यक्रमाचे प्रमुख अतिथी आईएनसीओआईएसचे माजी संचालक यांनी डॉ. सतीश शेनॉय यांनी भारताच्या संदर्भातील खोल समुद्रासंबंधीची “संशोधनातील आव्हाने आणि संधी” या विषयावर भाषण केले.
विज्ञान भारतीचे सचिव जयंत सहस्रबुद्धे यांनी भारतीय आंतरराष्ट्रीय विज्ञान महोत्सव 2020 आयआयएसएफचा दृष्टीकोन मांडत, लोकांच्या मनात वैज्ञानिक दृष्टीकोन रुजविण्यात विज्ञान भारतीच्या भूमिकेचे महत्त्व स्पष्ट केले. ते म्हणाले, की यावर्षीच्या आयआयएसएफची संकल्पना ‘आत्मनिर्भर भारत आणि जागतिक समृध्दी’ ही आहे आणि सीएसआयआरवर त्याच्या आयोजनाची जबाबदारी सोपविण्यात आली आहे.
विज्ञानयात्रा हा भारतीय आंतरराष्ट्रीय विज्ञान महोत्सवातील एक महत्त्वाचा उपक्रम आहे. विज्ञानाची ही यात्रा मोठ्या प्रमाणात विद्यार्थ्यांमध्ये तसेच जनतेत वैज्ञानिक दृष्टीकोन आणि आवड निर्माण करण्यासाठी आहे. या विज्ञानयात्रेसाठी देशातील सर्वोत्तम 35 ठिकाणांची निवड करण्यात आली आहे.
पुण्यातील भारतीय उष्णप्रदेशीय हवामानशास्त्र संस्था  या संस्थेने देखील विज्ञान भारती, पुणे विभाग यांच्या सहयोगाने त्यांच्या वैज्ञानिक उपक्रमांचे दृकश्राव्य माध्यमाद्वारे प्रदर्शन करत विज्ञान यात्रेचे आयोजन केले आहे.
येत्या 22 ते 25 डिसेंबर 2020 या कालावधीत भारत आंतरराष्ट्रीय विज्ञान महोत्सव 2020 चे  आयोजन आभासी माध्यमातून करण्यात येणार आहे.
आरोग्य आणि कुटुंब कल्याण मंत्रालय
भारतात आजवर एका दिवसात सर्वाधिक 57,584 रुग्ण बरे
रुग्ण बरे होण्याचा दर 72% च्या वर
एकूण रुग्ण बरे होण्याचा आकडा लवकरच 2 दशलक्षचा टप्पा पार करणार
नवी दिल्ली, 17 ऑगस्ट 2020
भारतात कोविड-19चे रुग्ण बरे होण्याच्या दरात निरंतर वृद्धी होत आहे. आज, गेल्या 24 तासात देशात कोविड-19चे सर्वाधिक 57,584 रुग्ण बरे झाले असून त्यांना रुग्णालयातून सुट्टी देण्यात आली आहे.
या कामगिरीमुळे देशातील कोविड-19चे रुग्ण बरे होण्याचा दर 72% च्या पार पोहोचण्यासाठी प्रोत्साहन मिळाले. प्रभावी रोग नियंत्रण धोरणाची यशस्वी आणि समन्वित अंमलबजावणी, जलद आणि सर्वसमावेशक चाचणी व गंभीर रूग्णांच्या प्रमाणित नैदानिक व्यवस्थापनाचा हा सकारात्मक परिणाम आहे. आरोग्य व कुटुंब कल्याण मंत्रालयाच्या क्लिनिकल मॅनेजमेंट प्रोटोकॉल  मध्ये स्पष्टपणे नमूद केल्यानुसार, सौम्य, मध्यम व गंभीर स्वरूपाच्या कोविड-19 रुग्णांच्या श्रेणीबद्ध वर्गीकरणासाठी भारताने केअर प्रोटोकॉलचे अनुसरण केले आहे. प्रभावी क्लिनिकल व्यवस्थापन धोरणाचे सकारात्मक परिणाम दिसून आले आहेत.
अधिक संख्येने रुग्ण बरे होत असल्यामुळे आणि त्यांना रुग्णालयातून सुट्टी देण्यात येत आहे तसेच गृह अलगीकरणाचा  कालावधी पूर्ण करणाऱ्या रुग्णांमुळे, भारतातील कोविड-19च्या बरे होणाऱ्या रुग्णांचा आकडा जवळपास 2 दशलक्ष  पर्यंत पोहोचला आहे. बरे होणारे रुग्ण आणि सक्रीय रुग्णांमधील अंतर वाढत आहे हे याने सुनिश्चित झाले आहे. हा आकडा आज 12,42,942 इतका आहे.
देशातील सक्रीय रुग्णांचा आकडा  कमी झाला असून सध्याच्या कोविड बाधित रुग्णांच्या केवळ 25.57% इतकाच आहे. रुग्णांची लवकर ओळख पटल्याने सौम्य आणि मध्यम लक्षणे असलेल्या रुग्णांना वेळेवर आणि त्वरित अलगीकरण सुविधा प्रदान करण्यात आणि गंभीर स्वरुपाची लक्षणे असलेल्या रुग्णांना त्वरित रुग्णालयात दाखल करण्यात मदत झाली ज्यामुळे रुग्णांचे वेळेवर आणि प्रभावी व्यवस्थापन झाले. देशातील कोविड-19 च्या रुग्णांचे मृत्यूचे प्रमाण कमी होऊन आज ते 1.92% वर पोहोचले आहे.
कोविड-19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना पाहायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/ आणि @MoHFW_INDIA.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in आणि @CovidIndiaSeva .
कोविड-19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdfM.Iyengar/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
कृषी मंत्रालय
वनस्पती संरक्षण आणि वनस्पती विलगीकरण याविषयी उप-अभियान 
मेक इन इंडियाला चालना देण्यासाठी, कीटकनाशकांच्या स्वदेशी उत्पादकांना 6788 नोंदणीपत्रे  आणि कीटकनाशकांच्या निर्यातीसाठी 1011 सीआर बहाल
एकात्मिक कीड व्यवस्थापन आणि कीटकनाशकांचा उचित वापर यासाठी राज्यांना पीकविशिष्ट आणि कीडविशिष्ट कृतीसंच प्रदान
विविध प्रकारच्या किडी, कीटक, रोग, तण, उंदीर-घुशींसारखे प्राणी वगैरेंपासून होणारे शेतकी उत्पादनाचे गुणात्मक व संख्यात्मक नुकसान कमी करण्याच्या उद्देशाने शेती आणि शेतकरी कल्याण विभाग 'वनस्पती संरक्षण आणि वनस्पती विलगीकरण उप-अभियानाच्या ' माध्यमातून प्रयत्न करतो. या मोहिमेअंतर्गत हा विभाग नियमन, देखरेख, सर्वेक्षण, आणि मनुष्यबळ विकास अशी निरनिराळी कामे करतो. यामुळे आपल्या जैव-सुरक्षेला परकीय प्रजातींपासून उत्पन्न होणारा धोकाही कमी होतो. शेतमालाची निर्यात वाढविण्याच्या दृष्टीने, बाराशेहून अधिक वेष्टनगृहे, भातगिरण्या, प्रक्रिया कारखाने, उपचार सुविधाकेंद्रे इत्यादींची वैधता तपासून पाहण्याचे काम पूर्ण करण्यात आले आहे. एकात्मिक कीड व्यवस्थापन आणि कीटकनाशकांचा उचित वापर यास चालना देण्यासाठी पीकविशिष्ट आणि कीडविशिष्ट असे 14 कृतीसंच लॉकडाउन काळात राज्यांना देण्यात आले आहेत. मेक इन इंडियाला प्रोत्साहन देण्याच्या उद्देशाने कीटकनाशकांच्या स्वदेशी उत्पादकांना 6788 तसेच कीटकनाशकांच्या निर्यातीसाठी 1011 नोंदणीपत्रे देण्यात आली आहेत. विनाशक कीड आणि कीटक विषयक कायदा,1914 आणि कीटकनाशके कायदा,1968 या कायद्यांतर्गत, नियमनासाठी कायदेशीर चौकटीचा आधार मिळतो.
2020-21 मध्ये ठराविक नियमावली आणि प्रमाणित कार्यान्वयन प्रणाली  याना अंतिम स्वरूप दिल्यानंतर, टोळधाडीचे नियंत्रण ड्रोनच्या मदतीने करणारा भारत हा जगातील पहिला देश ठरला. केंद्र सरकारने राज्यांच्या बरोबरीने एकत्रित काम करून, भारताच्या इतिहासातील सर्वात मोठी अशी टोळधाड नियंत्रण मोहीम सुरू करून 10 राज्यांतील 5.70 लाख हेक्टरपेक्षा अधिक क्षेत्रावरील टोळधाडीवर नियंत्रण मिळवून दाखवले.
अर्थ मंत्रालय
महाराष्ट्रातील प्रमुख व्यावसायिक समूहांशी संबंधित ठिकाणी प्राप्तिकर विभागाची शोधमोहीम
वाळू उत्खनन, साखर उत्पादन, रस्ते बांधकाम, आरोग्यसेवा, वैद्यकीय महाविद्यालय चालवणे इत्यादी व्यवसायात असलेल्या दोन समूहांशी संबंधित ठिकाणी प्राप्तिकर विभागाने 25.08.2022 रोजी शोधमोहीम राबवून जप्तीची कारवाई केली. या शोध मोहिमेत महाराष्ट्रातील सोलापूर, उस्मानाबाद, नाशिक आणि कोल्हापूर जिल्ह्यात असलेल्या 20 हून अधिक ठिकाणांचा समावेश आहे.
या शोधमोहिमे दरम्यान, कागदपत्रांच्या स्वरूपातील दस्तावेज आणि डिजिटल डेटाच्या रूपात मोठ्या प्रमाणात गुन्ह्याशी संबंधित पुरावे सापडले आणि ते पुरावे जप्त करण्यात आले. या पुराव्यांवरून या समूहाने अवलंबलेल्या बनावट खर्चाच्या नोंदी , अघोषित रोख विक्री, कोणतीही स्पष्टता नसलेल्या ऋण /कर्जाच्या नोंदी यासारख्या करचुकवेगिरीच्या विविध कार्यपद्धती उघड झाल्या आहेत.
वाळू उत्खनन आणि साखर उत्पादनात असलेल्या समूहाच्या बाबतीत, साखरेच्या 15 कोटीं रुपयांपेक्षा अधिक बेहिशेबी रोख विक्रीचे कागदोपत्री पुरावे सापडले असून ते जप्त करण्यात आले आहेत. या समूहाने आपले बेहिशेबी उत्पन्न आपल्या खातेवहीत बनावट असुरक्षित कर्जाच्या रूपात सादर केल्याचे या जप्तीच्या कारवाईत आढळले आहे. या समूहाने जमा केलेली 10 कोटी रुपयांहून अधिक बेहिशेबी रोकड अशा प्रकारे त्यांच्या खातेवहीत वळवण्यात आल्याची कबुली समूहाच्या अनेक कर्जदात्यांनी तसेच समूहाच्या प्रवर्तकांनी दिली आहे.
नॉन-फायलर कॉर्पोरेट कंपनीने मालमत्ता विकून सुमारे 43 कोटी रुपये भांडवली नफा मिळवल्याचे पुरावेही जप्त करण्यात आले आहेत.
आरोग्यसेवा आणि वैद्यकीय महाविद्यालय चालवण्याच्या तसेच रस्ते बांधणीच्या व्यवसायात असलेल्या दुसऱ्या एका समूहामध्ये ,कॅपिटेशन फी दर्शविणाऱ्या अघोषित रोकड पावत्यांचे आणि डॉक्टरांना दिलेले वेतन आणि पदव्युत्तर अभ्यासक्रमाच्या विद्यार्थ्यांना दिलेले विद्यावेतन यांचा परतावा यांचे पुरावे आढळले आहेत.या शिवाय, बनावट खर्चाची नोंद आणि कंत्राटी देय इत्यादीबाबत पुरावे सापडले असून ते जप्त करण्यात आले आहेत. या समूहाचे अशाप्रकारचे अघोषित उत्पन्न 35 कोटी रुपये इतके असल्याचा प्राथमिक अंदाज आहे.
आतापर्यंत, शोध कारवाईमुळे 100 कोटी रुपयांहून अधिकचे बेहिशेबी उत्पन्न सापडले आहे.याशिवाय 5 कोटींहून अधिकची अघोषित मालमत्ताही जप्त करण्यात आली आहे.
याप्रकरणी पुढील तपास सुरू आहे.
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 186 कोटी 38 लाख लसींच्या मात्रा देण्यात आल्या आहेत.
भारतातील उपचाराधीन रुग्णांची संख्या सध्या 11,366 आहे
उपचाराधीन रुग्णांचे प्रमाण 0.03% आहे
रुग्ण बरे होण्याचा दर सध्या 98.76% आहे.
गेल्या 24 तासात 796 रुग्ण बरे झाले, त्यामुळे बरे झालेल्या रुग्णांची संख्या वाढून 4,25,07,834 वर
गेल्या 24 तासात 975 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 83.14 कोटी चाचण्या करण्यात आल्या. गेल्या 24 तासात 3,00,918 चाचण्या करण्यात आल्या.
पंतप्रधान कार्यालय
पंतप्रधानांकडून आंध्र प्रदेशच्या जनतेला राज्य स्थापना दिनाच्या शुभेच्छा
पंतप्रधान नरेंद्र मोदी यांनी आंध्र प्रदेशच्या जनतेला राज्य स्थापना दिनाच्या शुभेच्छा दिल्या आहेत.
आंध्र प्रदेश हे कठोर परिश्रम आणि करुणेचे दुसरे नाव आहे. आंध्र प्रदेशचे लोक विविध क्षेत्रात प्रगती करत आहेत. आंध्र प्रदेशच्या स्थापना दिनाच्या निमित्ताने राज्यातील जनतेचे मी अभिनंदन करतो आणि त्यांच्या विकासाच्या आकांक्षा पूर्ण होवोत यासाठी शुभेच्छा देतो. " असे पंतप्रधान म्हणाले.
Andhra Pradesh is synonyms with hardwork and compassion. People belonging to AP have gone on to excel in several fields. On AP’s Formation Day, my greetings to the people of the state and best wishes for the their developmental aspirations.
— Narendra Modi  November 1, 2020
M.Chopade/S.Kane/P.Kor
संरक्षण मंत्रालय
मुंबईत एमडब्ल्यूसी इथे संरक्षण प्रतिनिधी अभ्यासक्रम – 2019 सुरु
नवी दिल्ली, 27 ऑगस्ट 2019
प्रादेशिक आणि राष्ट्रीय माध्यम समूहातील निवडक पत्रकारांसाठी संरक्षण प्रतिनिधी अभ्यासक्रम 2019, कालपासून मुंबईत सागरी युद्ध केंद्र  इथे सुरु झाला. महिनाभर चालणाऱ्या या अभ्यासक्रमात 32 पत्रकार सहभागी झाले आहेत.
पश्चिम नौदल कमांडच्या चीफ ऑफ स्टाफ यांनी उद्घाटनपर भाषण केले.
B.Gokhale/S.Kakade/D.Rane
(Visitor Counter : 88
रेल्वे मंत्रालय
रेल्वे परीक्षेसंदर्भातील उमेदवार/इच्छुकांच्या चिंता दूर केल्या जातील -रेल्वे मंत्री अश्विनी वैष्णव
नवी दिल्ली, 28 जानेवारी 2022
“उमेदवार/इच्छुकांच्या समस्या आणि तक्रारी आम्ही अत्यंत संवेदनशीलतेने हाताळू”,असे रेल्वे मंत्री अश्विनी वैष्णव यांनी डीडी न्यूजशी संवाद साधताना सांगितले. रेल्वे भर्ती मंडळाच्या केंद्रीय रोजगार अधिसूचना  क्र. 01/2019  अंतर्गत सुरु असलेल्या भर्ती परीक्षेच्या दुसऱ्या टप्प्यासाठी उमेदवारांची निवड करण्याच्या प्रक्रियेवर काही उमेदवारांनी चिंता व्यक्त केली आहे. या परीक्षेच्या पहिल्या टप्प्यातील चाचणीचा निकाल 14.01.2022. रोजी घोषित करण्यात आला आहे.
या प्रश्नावर डीडी न्यूजशी बोलताना अश्विनी वैष्णव म्हणाले की, हा प्रश्न संवेदनशीलतेने हाताळला जाईल. या चिंतांचे निरसन करण्यासाठी एक उच्चाधिकार समिती स्थापन करण्यात आली असून समितीला उमेदवार/इच्छुकांची निवेदने मिळण्यास सुरुवात झाली आहे. रेल्वे भर्ती मंडळाचे वरिष्ठ अधिकारी विद्यार्थ्यांच्या गटांची भेट घेत आहेत आणि त्यांची निवेदने स्वीकारत आहेत. उमेदवारांना/विद्यार्थ्यांच्या सर्व समस्या अत्यंत संवेदनशीलतेने सोडवल्या जातील आणि त्यांनी कोणाच्याही बोलण्याने गोंधळून जाण्याची/प्रभावित होण्याची गरज नाही, असे आश्वासन मंत्र्यांनी दिले.
परीक्षेच्या दुसऱ्या टप्प्यासाठी निवडलेल्या उमेदवारांच्या संख्येचा मुद्दा स्पष्ट करत, मंत्र्यांनी माहिती देताना सांगितले की, जुन्या रेल्वे पद्धतीनुसार, एनटीपीसी दुसऱ्या टप्प्याच्या परीक्षेसाठी बोलावल्या जाणाऱ्या उमेदवारांची संख्या मंजूर रिक्त पदांच्या संख्येच्या केवळ 10 पट होती, अधिकाधिक विद्यार्थ्यांना परीक्षा देण्याची संधी मिळावी यासाठी,दुसऱ्या टप्प्याच्या परीक्षेसाठी बोलावल्या जाणाऱ्या उमेदवारांची 10 पट असलेली संख्या वाढवून सीईएन 03/2015 मध्ये 15 पट आणि सीईएन 1/2019 मध्ये रिक्त पदांच्या 20 पट करण्यात आली.
यासंदर्भात अधिक माहिती देताना वैष्णव यांनी सांगितले की, “तुम्ही प्रत्येक श्रेणी पाहिल्यास, प्रत्येक श्रेणीमध्ये 20 पट विद्यार्थी/उमेदवार निवडले गेले आहेत”.
मुद्दा असा आहे की, एकापेक्षा जास्त उमेदवारांनी एकापेक्षा जास्त श्रेणींमध्ये अर्ज केले आहेत.दुसऱ्या टप्प्यात पाच वेगवेगळ्यापाच स्तरीय संगणक आधारित चाचणी  असल्याने आणि पात्रता, गुणवत्ता आणि पर्यायानुसार उमेदवाराला एकापेक्षा जास्त स्तरांसाठी निवडले जाऊ शकते, 7 लाख हजेरी क्रमांकाच्या याद्यांमध्ये काही नावे एकापेक्षा जास्त यादीत दिसतील. या समस्येचे निराकरण केले जाऊ शकते आणि रेल्वे पायाभूत सुविधा सार्वजनिक मालमत्ता असल्याने रस्त्यावर धडकण्याची किंवा रेल्वेला आग लावण्याची गरज नाही, असे मंत्री म्हणाले.
या समस्येच्या निराकरणाविषयी बोलताना अश्विनी वैष्णव म्हणाले की, उमेदवारांच्या समस्या/तक्रार निवारणासाठी जी उच्चस्तरीय समिती स्थापन करण्यात आली आहे, त्यामध्ये भर्ती प्रक्रियेचा मोठा अनुभव असलेल्या अनेक वरिष्ठ अधिकाऱ्यांचा समावेश आहे.त्यांनी संबंधित विद्यार्थी/उमेदवारांना त्यांच्या तक्रारी/चिंता तीन आठवड्यांच्या आत म्हणजे 16.02.2022 पर्यंत समितीकडे सादर करण्याची विनंती केली आहे आणि त्यानंतर लगेचच आम्ही त्यावर तोडगा काढू.
S.Thakur/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 142